Munisipaliteit gaan eis oor Knysna-brand teenstaan | Maroela Media
Die Knysna-munisipaliteit het aangedui dat hy 'n eis deur inwoners van Elandskraal buite Knysna in die Wes-Kaap vir die skade wat hulle weens 'n verwoestende brand in 2017 gely het, gaan teenstaan.
Maroela Media het vroeër berig die groep eisers dagvaar die munisipaliteit vir skadevergoeding van R17,2 miljoen. Die munisipaliteit het Woensdag kennis gegee van sy voorneme om die 19 eisers se aansoek teen te staan.
Inwoners van Elandskraal het die munisipaliteit en brandweerdiens destyds deurentyd gevra dat 'n brand, wat weke lank op 'n plaas in die omgewing gesmeul het, geblus moet word. Hulle versoeke het op dowe ore geval.
Die brand het weke later opgevlam en na Knysna versprei. Wat daarop gevolg het, was een van die ergste brandrampe in Suid-Afrika se geskiedenis.
Jean du Plessis, verbonde aan die regsfirma Klagsbrun, Edelstein, Bosman & Du Plessis Ing., het gesê inwoners meen die munisipaliteit het hulle in die steek gelaat nadat hulle telkens om hulp gesmeek het. Selfs nadat die brandweer na die gebied uitgekom het, het die owerheid niks aan die smeulende vuur gedoen nie.
Dit reg vat hulle geld. As jy nie wil hoor moet jy voel
Hulle sal dit natuurlik teestaan . As die eis slaag gaan dit nie by R17.2 m bly nie , en hulle weet dit .